OCENJEVANJE PRI PREDMETU SOCIOLOGIJA

šolsko leto 2018/19

Ocenjevanje in merila za ocenjevanje znanja so določena v skladu z/s:

* Pravilnikom o ocenjevanju znanja v srednjih šolah,
* šolskimi pravili ocenjevanja znanja II. gimnazije Maribor.

Minimalni standardi znanja predstavljajo stopnjo znanja, spretnosti, veščine ali kakovost dosežka, potrebnega za pozitivno oceno. Določa jih učni načrt sociologije[[1]](#footnote-1).

Dijak v prvem ocenjevalnem obdobju doseže minimalni standard, če:

* je pridobil vse predvidene pisne in ustne ocene in
* so vse pisne ocene pozitivne.

Dijak v drugem ocenjevalnem obdobju doseže minimalni standard, če:

* je pridobil vse predvidene pisne in ustne ocene
* so vse ocene (izjema ena) pozitivne.

Obteženost ocen: zaradi enakovredne pomembnosti pisnega in ustnega strokovnega izražanja so vse ocene enakovredne.

Če je negativno ocenjenih pisnih izdelkov več kot ena tretjina, se pisno ocenjevanje enkrat ponovi. Upoštevata se obe oceni.

Dijaki, ki so na pisnem preverjanju znanja ocenjeni negativno, lahko oceno popravijo v ponavljalnem roku. Dijaki, ki so v ocenjevalnem obdobju negativno ocenjeni, učitelj na začetku novega konferenčnega obdobja določi datum novega ocenjevanja znanja.

Sprejemni, popravni, predmetni in dopolnilni izpiti potekajo v dveh delih, pisni del izpita in ustni zagovor. Pisni del izpita traja 45 do 60 minut, ustni del največ 20 minut z 10 minutno pripravo dijaka na odgovarjanje.

Če ima dijak 2. letnika eno oceno negativno, se pri povprečju x,7 ocena zaključi navzdol na najbližje celo število.

Merila vrednotenja oz. ocenjevanja

V šolskem letu 2018/19 bodo dijaki 2. letnikov pridobili vsaj 4 ocen, od tega:

* tri ocene s pisnim preverjanjem znanja,
* eno oceno z ustnim preverjanjem znanja oz. s predstavitvijo seminarske naloge.

V šolskem letu 2018/19 bodo dijaki 3. letnikov pridobili vsaj 5 ocen, od tega:

* tri ocene s pisnim preverjanjem znanja,
* eno oceno s filmskim poročilom,
* eno ustno oceno.

V šolskem letu 2018/19 bodo dijaki 4. letnikov pridobili vsaj 5 ocen, od tega:

* tri ocene s pisnim preverjanjem znanja (strukturirana vprašanja, esejska vprašanja),
* eno oceno z dnevnikom bralca,
* eno oceno z ustnim preverjanjem znanja.

Dijaki bodo ustne in pisne ocene lahko pridobili tudi z/s:

* kritično analizo medijskih sporočil (filmsko poročilo),
* kritično analizo sociološkega teksta (dnevnik bralca) s predstavitvijo,
* izdelavo krajše raziskovalne naloge oz. seminarske naloge s predstavitvijo.

Kreditne točke pri 70-urnem predmetu sociologija niso obvezne. Vendar bodo dijaki v šolskem letu 2018/19 imeli možnost pridobiti oceno iz kreditnih točk (iz najmanj treh kreditnih točk). Aktivnosti, s katerimi bodo dijaki pridobili kreditne točke:

* domača naloga (spis),
* kritično analizo medijskih sporočil,
* kritično analizo sociološkega teksta,
* oblikovanje kritičnega oglasa – skupinsko delo,
* izjemno sodelovanje pri pouku.

Dijak dobi 6 KT:

* Za odlično znanje tekoče snovi (dobro poznavanje in razumevanje pojmov, originalni primeri).
* Za izjemne ideje in dejavnost (originalni komentarji, angažirano in konstruktivno sodelovanje, ki kaže na poseben interes ali poglobljeno / razširjeno poznavanje sociološke problematike).

Dijak dobi 3 KT:

* Za srednje dobro znanje tekoče snovi (pomanjkljivo poznavanje in razumevanje pojmov, manj ustrezni, le 'šolski' primeri).

Dijak dobi 0 KT:

* Za neznanje ali slabo znanje tekoče snovi (brez odgovora, zelo pomanjkljivi odgovori, nesposobnost navedbe ilustrativnega primera).
* Za neznanje pri vprašanjih in nalogah, zastavljenih med učnim procesom, pri čemer je imel dijak za iskanje odgovora nanj na voljo določen čas ter možnost sodelovanja s sošolci in učiteljem.

Določanje ocene iz zbranih kreditnih točk:

0 ali 3 KT: nezadostno 1

6 KT: zadostno 2

9 KT: dobro 3

12 KT: prav dobro 4

15 ali 18 KT: odlično 5

Dijaki, ki so na pisnem preverjanju znanja ocenjeni negativno, lahko oceno popravijo v ponavljalnem roku. Dijaki, ki so v ocenjevalnem obdobju negativno ocenjeni, učitelj na začetku novega konferenčnega obdobja določi datum novega ocenjevanja znanja.

Če je negativno ocenjenih pisnih izdelkov več kot ena tretjina, se pisno ocenjevanje enkrat ponovi. Upoštevata se obe oceni.

Sprejemni, popravni, predmetni in dopolnilni izpiti potekajo v dveh delih, pisni del izpita in ustni zagovor. Obteženost ocen: 50% pisni izpit - 50% ustni zagovor. Pisni del izpita traja 45 do 60 minut, ustni del največ 20 minut s 15 minutno pripravo dijaka na odgovarjanje.

Dijak, ki krši pravila ocenjevanja, se oceni z negativno oceno.

Seminarsko nalogo ali referat dijak izdela v obsegu 8 - 15 strani (z opombami in viri vred). Dijak si temo naloge izbere iz vnaprej pripravljenega seznama tem. Učitelj ponudi dijaku usmerjanje k uporabi različnih lotevanj obravnave problema.

Kriteriji ocenjevanja seminarskih nalog in referatov

1. Izdelava seminarske naloge oz. referata (60%)

|  |  |  |  |
| --- | --- | --- | --- |
| PODROČJE OCENJEVANJA | | OCENJEVALNA LESTVICA | DOSEŽENE TOČKE |
| a) Urejenost naloge  (20%) | Urejenost naslovnice in kazalo vsebine. | 0-5 |  |
|  | Jezikovna pravilnost. | 0-5 |  |
| Slikovni material (oštevilčene slike, slike, tabele z naslovi in legendami). | 0-5 |  |
| Citiranje literature in virov. | 0-5 |  |
| b) Vsebina naloge  (40%) | Ustreznost in natančnost obravnavane teme, poznavanje in razumevanje problema, analiziranje, sinteza in vrednotenje problema, uporabnost v praksi, vključevanje aktualnih vsebin. | 0-40 |  |

2. Javna predstavitev (40%)

|  |  |  |
| --- | --- | --- |
| PODROČJE OCENJEVANJA | OCENJEVALNA LESTVICA | DOSEŽENE TOČKE |
| 1. Govorni nastop (jasno, jedrnato, primerno izražanje v zbornem jeziku; primernost nebesedne komunikacije; suveren, nazoren in domiseln nastop brez branja) | 0-10 |  |
| 2. Uporaba različnih didaktičnih pripomočkov (e-prosojnice, filmi, delovni listi, plakat) | 0-10 |  |
| 3. Obvladovanje snovi (obvlada podrobnosti v zvezi z nalogo, pokaže poznavanje in razumevanje predstavljene teme) | 0-20 |  |

Kriteriji ocenjevanja[[2]](#footnote-2) pri ustnem in pisnem preverjanju znanja

|  |
| --- |
| Nezadostno 1 (neznanje)  Dijak ne pozna ali ne razume temeljnih obravnavanih socioloških pojmov, navaja laična izkustvena in nepopolna dejstva ter informacije. |
| Zadostno 2 (nižja raven reproduktivnega znanja)  Dijak navaja in pojasni temeljne informacije. V minimalnem obsegu zahtevanega in / ali ob podpornih vprašanjih ponovi, navede, našteje, prepozna … Ne zna navesti ustreznih primerov, razložiti snovi s svojimi besedami. |
| Dobro 3 (višja raven reproduktivnega znanja)  Dijak uporablja sociološko terminologijo, opredeli ključne pojme, analizira in povezuje informacije, vendar pomanjkljivo. Ponovi in razume, kar je slišal oz. si zapisal ob razlagi, a zgolj šolski, neustvarjalni primeri. |
| Prav dobro 4 (nižja raven produktivnega znanja)  Dijak jasno opredeljuje in razume sociološke pojme, informacije ustrezno povezuje in argumentira. Uporablja strokovno terminologijo. Opiše, razloži, utemelji s svojimi besedami, ilustrira na originalnem primeru, vendar prisotne občasno manjše pomanjkljivosti. |
| Odlično 5 (višja raven produktivnega znanja):  Dijak jasno in podrobno opredeljuje in pojasnjuje sociološke pojme, navaja originalne primere, informacije ustrezno povezuje med sabo in z vsakdanjim življenjem, jasno in korektno argumentira, analizira in sintetizira, ugotovitve kritično vrednoti. |

Dijaka se oceni z odlično oceno, če izdela raziskovalno nalogo in sodeluje na razpisu "Mladi za napredek Maribora". Če prejme to oceno, dijaku ni potrebno pridobivati ene ustne ocene.

Ustno ocenjevanje

Dijaku napovemo ustno ocenjevanje vsaj teden dni pred napovedanim terminom ocenjevanja. Pri napovedanem ustnem ocenjevanju znanja opravičilo isti dan ni mogoče, vsaj en dan prej pa je mogoče.

Dijak mora v šolskem letu pridobiti najmanj 1 ustno oceno. Dijak prejme tri vprašanja, na odgovarjanje se pripravi v 10 minutah, nato sledi ustno ocenjevanje, ki traja od 5 do 7 minut.

Pisno oceno pridobijo dijaki na naslednji način:

2.letnik (70 ur)

Vsak dijak mora med šolskim letom obvezno pridobiti 3 pisne ocene.

Pisne naloge bodo sestavljene tako, da bo dijakova ocena odsevala kriterije ocenjevanja.

Dijaki posamezno pisno nalogo pišejo 45 minut. Vsi dijaki oddelka hkrati pišejo dve enakovredni različici nalog (A/B), lahko pa pišejo vsi isto različico nalog. Naloge so sestavljene iz nalog objektivnega tipa in strukturiranih nalog.

3.letnik in 4.letnik

Vsak dijak mora med šolskim letom obvezno pridobiti vsaj 4 pisne ocene.

Pisne naloge bodo sestavljene tako, da bo dijakova ocena odsevala kriterije ocenjevanja.

Dijaki posamezno pisno nalogo pišejo 90 minut. Vsi dijaki oddelka hkrati pišejo dve enakovredni različici nalog (A/B), lahko pa pišejo vsi isto različico nalog. Naloge so sestavljene iz nalog objektivnega tipa, strukturiranih nalog in nalog esejskega tipa.

Z odlično oceno nagradimo tudi vsakega dijaka, ki:

• doseže zlato priznanje na državnem tekmovanju iz sociološkega eseja,

• pripravi raziskovalno nalogo in jo uspešno predstavi na tekmovanju Mladi za napredek Maribora.

Pripravila: Barbara Bedenik

Maribor, september 2018

1. Posodobljen učni načrt, Pričakovani dosežki/rezultati, str. 18, http://portal.mss.edus.si/msswww/

   programi2008/programi/media/pdf/un\_gimnazija/un\_sociologija\_gimn.pdf) [↑](#footnote-ref-1)
2. Izdelano s pomočjo maturitetnega kataloga za sociologijo in vira: Zora Rutar Ilc, Pristopi k poučevanju, preverjanju in ocenjevanju, Ljubljana, ZRSŠ, 2003, str. 145. [↑](#footnote-ref-2)